betacyaniner
Store norske leksikon,Biologi,Vitenskapsgrener i biologien,Botanikk,Plantefysiologi,Plantenes respirasjon og stoffomsetning,Plantenes innholdsstoffer,Plantenes fargestoffer
Betacyaniner er en gruppe rødfiolette fargestoffer (vannløselige indolderivater) som i planter er bundet til sukker og danner et glykosid. De finnes bare innen noen plantefamilier, blant annet melde-, kermesbær-, amarant-, kaktus- og middagsblomstfamilien. Det er for eksempel betacyanin som gir trillingblomst (Bougainvillae), mirakelblomst og rødbete sin farge.
Betacyaniner og de kjemisk beslektede gulfargede betaxanthiner skiller seg fra antocyaninene ved at de inneholder nitrogen, og at de ikke endrer farge på samme måte ved forandring i pH. Man finner aldri anthocyaniner og betalainer i samme planteart. Den kjemiske hovedstrukturen i betacyaninene kalles betanidin og er et aglykon.Personer som ikke kan omsette betanin får rødfarget urin (beeturi). Les mer i Store norske leksikon antocyaniner